

 REPUBLIKA HRVATSKA

OSJEČKO BARANJSKA ŽUPANIJA

 OPĆINA POPOVAC

 NAČELNIK

KLASA: 601-03/25-01/2

URBROJ: 2158-32-02-25-01

Popovac, 02. rujna 2025. godine

Temeljem Programa poticanja uređenja naselja i demografske obnove na području Općine Popovac za razdoblje 2023.-2026. godine („Službeni glasnik Općine Popovac“ broj 3/23.) i članka 46. Statuta Općine Popovac („Službeni glasnik Općine Popovac“ broj 1/20. i 3/21.) Općinski načelnik donosi

**O D L U K U**

**O SUFINACIRANJU TROŠKOVA SMJEŠTAJA DJECE S PODRUČJA OPĆINE POPOVAC U DJEČJIM VRTIĆIMA VAN PODRUČJA OPĆINE**

**I.**

 Općina Popovac će sufinancirati smještaj u dječjem vrtiću izvan područja općine u punom iznosu razlike troška koji ima osoba koja ima prebivalište na području te jedinice lokalne samouprave u odnosu i troška koji ima osoba s područja općine Popovac.

Sufinanciranje ostvaruju roditelji ili skrbnici za djecu koja polaze vrtić izvan područja općine Popovac do početka rada dječjeg vrtića na području Općine Popovac.

**II.**

 Temeljem ove Odluke raspisati će se Javni poziv kojim se utvrđuju rokovi i postupak podnošenja zahtjeva za dodjelu potpore i visina potpore sukladno osiguranim sredstvima u Proračunu, dokumentacija koju je nužno priložiti uz prijavu te ostali bitni elementi.

III.

 Ova Odluka stupa na snagu danom donošenja i objaviti će se u službenom glasniku.

 Načelnik općine:

 Zoran Kontak, dipl. oec.